08/08/2013 | Administración LocalMunicipal
Arteixo
Secretaría Xeral
Exposición pública da aprobación definitiva Ordenanza reguladora nº 21 do servizo municipal de comedor a domicilio e do comedor asistido do Centro A Baiuca

Téndose aprobado definitivamente polo Pleno da Corporación de data trinta de maio de dous mil trece A ORDENANZA REGULADORA Nº 21 DO SERVIZO MUNICIPAL DE COMEDOR A DOMICILIO E DO COMEDOR ASISTIDO DO CENTRO A BAIUCA, procédese á súa publicación íntegra no Boletín Oficial da Provincia para xeral coñecemento, do seguinte teor literal: A aprobación e publicación do Decreto 99/2012, do 16 de marzo, polo que se regula os servizos sociais comunitarios e o seu financiamento, fai necesario realizar unha nova adaptación das ordenanzas municipais existentes, a fin de dar cumprimento ao establecido na súa disposición derradeira primeira, relativo ao recollido no seu artigo 60 de determinación da capacidade económica das persoas usuarias doutros servizos en que se aplique o copagamento, e ao recollido no seu artigo 62 de participación das persoas usuarias no financiamento doutros servizos sociais comunitarios en que se aplique o copagamento. O artigo 19 da Lei de Galicia 3/2011, do 30 de xuño, de Apoio á Familia e á Convivencia, establece que as entidades locais que exerzan competencias en materia de servizos sociais, como é o caso do concello de Arteixo por disposición do artigo 26.1. c) da Lei 7/1985, de 2 de abril, Reguladora das Bases de Réxime Local, realizarán, entre outras funcións, a prevención de situacións de discapacidade e de dependencia e o desenvolvemento de recursos de apoio domiciliario e comunitario. A Lei de Galicia 13/2008, de 3 de decembro, de Servizos sociais, regula o dereito a todas as persoas aos servizos sociais, e con carácter xeral, estipula que lles corresponde aos concellos a competencia na creación e xestión dos servicios sociais comunitarios, que segundo o artigo 11.1. f), unha das funcións que se atribúe a estes últimos, é a xestión do servizo de axuda no fogar, así como a participación na xestión das prestacións destinadas a garantir a autonomía persoal e a atención á dependencia, nos termos establecidos na normativa que resulte aplicable, o que reforza o mencionado no paragrafo anterior. Por outra banda, a Orde de Galicia de 2 de xaneiro de 2009, reguladora do servizo de axuda no fogar, no seu artigo 4º. c. paragrafo segundo, e o Decreto 99/2012, do 16 de marzo, mencionado no apartado primeiro desta Exposición, no seu artigo 14.1. B), di que se é o caso, determinadas tarefas domésticas, como lavandería e alimentación a domicilio, poderán ser facilitadas por servizos específicos. En consecuencia, a actual ordenanza do comedor a domicilio e comedor asistido do centro A Baiuca, inscribíndose dentro do ámbito de actuación normativa anteriormente sinalada e demais lexislación aplicable, nace da necesidade de revisar en profundidade a mesma, co fin de renovar e modernizar diversos aspectos recollidos nela, mellorando deste xeito, o seu réxime xurídico. É obxecto da presente ordenanza a regulación do comedor a domicilio e do comedor asistido do Centro A Baiuca, como servizo específico da prestación básica de axuda no fogar municipal dos servizos sociais comunitarios do concello de Arteixo, inserido no sistema integrado de servizos sociais comunitarios, con carácter complementario e transitorio. O concello resérvase como competencia exclusiva do comedor a domicilio e do comedor asistido do centro A Baiuca as seguintes funcións: A súa planificación, programación e dirección técnica; A súa coordinación, seguimento, supervisión e o seu control e avaliación; Así como a selección da persoa usuaria e a aprobación de altas, baixas e modificacións. É un servizo público de carácter local que ten por obxecto facilitar e garantir unha alimentación equilibrada e de calidade adaptada ás necesidades das persoas, especialmente naquelas situacións en que teñan limitada a súa autonomía persoal, ou noutras situacións de risco social, para as cales resulte un recurso idóneo para cubrir as súas necesidades básicas relacionadas coa compra ou elaboración de menús, desde unha perspectiva integral e normalizadora, que promova o seu desenvolvemento persoal e a permanencia no seu medio habitual. O servizo de comedor a domicilio e comedor asistido do centro A Baiuca poderá prestarse a calquera persoa para as cales, de acordo coa valoración técnica correspondente, supoña un recurso idóneo de atención. De xeito particular, o servizo atenderá persoas maiores con déficit de autonomía, e persoas con discapacidade recoñecida, especialmente cando carezan de apoio social no seu medio inmediato. Este conxunto de atencións serán realizadas por persoal cualificado e sempre coa supervisión técnica dos servizos sociais comunitarios do Concello. O obxectivo principal do servizo de comedor a domicilio e do comedor asistido do centro A Baiuca é, polo tanto, mellorar o nivel de benestar e de calidade de vida das persoas, e tamén das súas unidades de convivencia, manténdoas no contorno comunitario e atrasando ou evitando a institucionalización. Os obxetivos específicos a acadar son os seguintes: a) Proporcionar ás persoas usuarias unha alimentación de calidade e nutritiva, atendendo os casos de xeito individualizado e profesionalizado. b) Evitar o deterioro de calidade de vida das persoas con déficit de autonomía por teren unha dieta inadecuada. c) Previr situacións de risco que se poidan producir no proceso de elaboración de comida. d) Facilitar un respiro ás unidades de convivencia e aos coidadores habituais, e impulsar medidas de apoio á conciliación da vida familiar e laboral. e) Facer un seguimento e acompañamento individualizado de cada persoa usuaria por parte dos profesionais que acoden ao servizo. O servizo de comedor a domicilio e comedor asistido do centro A Baiuca, consiste na elaboración e entrega diaria, ben no domicilio, no primeiro caso, ben no centro A Baiuca, no segundo caso, do xantar elaborado, ás persoas seleccionadas polos servizos sociais comunitarios do concello de Arteixo que cumpran cos requisitos esixidos. Os menús serán completos e equilibrados, cunha boa presentancia á gastronomía local e á época do ano; Se procurará especialmente o uso de productos de orixe galega. Os menús incluirán primeiro prato, segundo prato e sobremesa; e deberán axustarse ao seguinte esquema semanal: 1.- Primeiros pratos: · 3 días de hidratos de carbono: arroz, legumes, pasta ou patacas. · 2 días de verdura.2.- Segundos pratos: · 3 días de carne, preferiblemente carnes magras, con gornición de verdura, pataca ou ensalada. · 2 días de peixe (un día azul e un día branco) con gornición de verdura, pataca ou ensalada.3.- Sobremesas: · Froita, lácteos ou derivados. Establécense unhas cantidades mínimas por racións, como por exemplo: de carne vermella 100 - 125g.; de pescado 125 – 150 g.; verduras e hortalizas 150 – 200g.; etc. Incluiranse as seguintes dietas: 1.- Dieta saudable ou normal 2.- Dieta de réxime, entre outras diarreica e astrinxente 3.- Dieta diabética 4.- Dieta de fácil mastigación Todas as dietas se realizarán baixo prescrición médica. Todas as comidas irán acompañadas de pan. Queda prohibido o uso alcol. E non se realiza o uso do sal na súa elaboración. Haberá un calendario mensual de dietas que incluirá a información relativa aos pratos, que se entregará a cada persoa usuaria. En canto á calidade dos productos, todas as materias primas e os productos servidos estarán suxeitos á normativa legal aplicable neste ámbito. En canto á garantía da calidade hixiénico-sanitaria, cumpriranse os requisitos que solicite a consellería de Sanidade. O servizo prestarase durante o período en que as persoas usuarias estean de alta no mesmo. Este servizo non substitúe a responsabilidade dos parentes respecto ás persoas usuarias do mesmo. O servizo de comedor a domicilio e comedor asistido do centro A Baiuca, está aberto a todas as persoas para as que, de acordo coa valoración técnica correspondente, supoña un recurso idóneo de atención. De xeito particular, o servizo atenderá: a. Persoas que teñan limitada a súa capacidade de autonomía persoal para a compra e elaboración de menús, e non conten con rede de apoio, suficientemente acreditado, que puidese suplir tal situación. b. Tamén poderán dar unha resposta preventiva e socializadora, a diversas situacións de especial risco de dificultade social, que sexan analizadas tecnicamente polos profesionais correspondentes dos servizos sociais comunitarios municipais. Poderán solicitar este servizo todas as persoas que cumpran cos seguintes requisitos para ter acceso ao mesmo, sendo motivo de denegación o seu non cumprimento: 1. Estar empadroada e ter residencia efectiva no concello de Arteixo.2. Estar dentro dalgún dos supostos de persoas destinatarias descritos no artigo 5 desta ordenanza. En cada un dos supostos será esixible, de forma respectiva,: a. Acadar a puntuación mínima esixida no baremo establecido para o Servizo de axuda no fogar municipal na súa modalidade de libre concorrencia. No caso de ter que utilizar o Factor 1.1. de autonomía 2, no apartado de Actividades Instrumentais da vida diaria, non deberá de superar cinco (5) ítems na vez de tres (3). b. Estaren incluídas nalgún programa de intervención social dos servizos sociais comunitarios do Concello, que á súa vez actuarán como profesional de referencia para a persoa usuaria. Nestas situacións non se aplicará o baremo establecido no punto anterior deste apartado.3. Presentar a documentación completa no Rexistro Xeral do Concello acreditando a situación de necesidade do servizo, así como a súa renovación anual.4. Que o recurso sexa valorado como idóneo polos servizos sociais comunitarios do concello con dictame -proposta.5. Asinaren o correspondente Acordo de servizo, no que a persoa usuaria acepta cumprilas obrigas inherentes ao mesmo, incluíndo o pago das cantidades, que no seu caso, lle puidera corresponder, e o xeito de pagamento. En tódolos casos se domiciliará na entidade bancaria da súa elección. Transcorridos 3 meses dende a notificación de resolución favorable, sen que a persoa usuaria ou persoa en quen delegue, se poña en contacto para a formalización do Acordo do servizo, procederase ao arquivo da súa solicitude por terse desistido.6. Non teren dereito a recibir un servizo similar de ningunha outra entidade pública ou privada.7. Teren cubertas as necesidades básicas de aseo persoal e limpeza de vivenda, contando no seu caso, co apoio e asesoramento dos servizos sociais comunitarios do Concello 8. Non presentaren un estado de deterioro físico nin psíquico tal que precise doutro tipo de atención especializada asistida ou de internamento nun centro residencial axeitado. No caso da persoa usuaria que cumprindo cos requisitos esixidos nos apartados anteriores, teña familiares obrigados por lei a atendelos, segundo artigo 143 do código civil, e se negasen a facelo, a valoración dos servizos sociais comunitarios será decisiva na súa concesión ou denegación sen entrar a valorar os restantes requisitos. Neste caso aterase ao recollido pola Ordenanza municipal para o servizo de axuda no fogar, no seu artigo 4.9. parágrafo segundo. As persoas usuarias do servizo, no marco dos dereitos que con carácter xeral se lles recoñecen na lexislación aplicable sobre servizos sociais, servizos sociais comunitarios e, se é o caso, sobre o procedemento administrativo común, terán dereito: 1. A seren tratadas co respecto debido á súa dignidade, intimidade e autonomía.2. A accederen a utilizaren os servizos en condicións de igualdade e non discriminación.3. A recibiren unha atención individualizada e adaptada ás súas necesidades, coa calidade e duración prescritas en cada caso.4. A recibiren unha información de xeito áxil, suficiente, veraz e comprensible sobre os recursos e as prestacións do sistema galego de servizos sociais, así como a que sexan asistidas e orientadas nos trámites necesarios de cara ao seu acceso aos demais sistemas de benestar social.5. A teren asignada unha persoa profesional de referencia que actúe de interlocutora principal e que asegure a coherencia da intervención.6. A coñeceren a organización e o regulamento do servizo.7. A coñeceren a situación do seu expediente.8. Ao tratamento confidencial dos seus datos de acordo co disposto na Lei orgánica 15/1999, do 13 de decembro, de protección de datos de carácter persoal.9. A seren informadas, de maneira clara e precisa, sobre a intervención prevista e elixir libremente, dentro da capacidade de oferta do sistema e logo de valoración técnica, o tipo de medidas e recursos adecuados para o seu caso, así como a participar na toma de decisión que modifiquen o proceso de intervención acordado.10. A recibiren información precisa e clara sobre as posibles modificacións sobrevidas durante a prestación efectiva do servizo.11. Á calidade dos servizos recibidos e presentaren queixas e suxestións á persoas coordinadoras dos servizos sociais comunitarios do concello.12. Ao respecto dos seus dereitos lingüísticos, garantindo, en todo caso, o desenvolvemento da actividade dos servizos sociais comunitarios desde unha práctica dunha oferta positiva do idioma galego. As persoas usuarias, no marco dos deberes e obrigas que con carácter xeral se establecen no artigo 7 da Lei de Galicia 13/2008 de servizos sociais, e no artigo 5 do Decreto 99/2102 dos servizos sociais comunitarios e o seu financiamento, e se é o caso, na lexislación vixente sobre o procedemento administrativo común, terán os seguintes deberes e obrigas: 1. Cumpriren as normas, requisitos e procedementos para o acceso aos diferentes servizos.2. Cumpriren coas condicións do servizo, facilitando e colaborando na execución das tarefas do persoal ao seu cargo e pondo á súa disposición, cando se trate dun servizo realizado no domicilio, os medios materiais necesarios.3. Facilitaren a información precisa e veraz sobre as circunstancias determinantes para o acceso e utilización dos servizos, así coma a comunicarlle ao persoal de referencia os cambios de circunstancias de convivencia, sociais ou financeiras que puideran resultar relevantes na asignación, modificación, suspensión ou extinción das prestacións ou servizos.4. Colaboraren co persoal encargado do seu caso, acudindo ás entrevistas programadas, seguindo as orientacións e participando no desenvolvemento das actividades incluídas no servizo, centro ou programa en función das súas capacidades e nos termos acordados en cada caso.5. Manteren unha actitude positiva de cooperación coas persoas profesionais dos servizos sociais comunitarios, e da entidade adxudicataria, participando activamente no proceso pautado de mellora, autonomía persoal e inserción social, así como co resto das persoas participantes do servizo.6. Facilitaren e cooperar no seguimento, avaliación e inspección do servizo.7. Respectaren a dignidade persoal e profesional das persoas que lles presten o servizo, así como respectar os límites das súas obrigas laborais, ademais de aplicalo para co resto das persoas participantes, xunto co deber e a obriga de coidar os utensilios empregados.8. Participaren no pagamento dos servizos naqueles supostos concretos que se establezan na normativa autonómica e estatal, e nas normas municipais reguladoras correspondentes que os desenvolvan.9. Comunicaren con dez (10) días de antelación, en circunstancias ordinarias e previsibles, calquera ausencia temporal que puidese impedir ou dificultar a execución do servizo. En circunstancias extraordinarias e non previsibles, dita comunicación aceptarase coa antelación de 24 horas. De non avisaren con dita antelación, o concello terá dereito ó cobro do menú como se servira. O incumprimento inxustificado e non comunicado, dalgún destes deberes e obrigas por parte da persoa usuaria, ou persoa en quen delegue, poderá implicar a suspensión cautelar ou extinción da prestación do servizo. A extinción ou modificación das condicións do servizo, requirirá a resolución do órgano competente, previa instrucción do correspondente expediente administrativo, no que quede acreditada a causa que a motivou, e no que se considerará a figura da suspensión cautelar. A extinción do servizo ocasiona a perda de condición de persoa usuaria e o cese da prestación do mesmo. Son causas de extinción as seguintes: 1. A renuncia da persoa usuaria.2. O cambio do proxecto de intervención que implique un cambio de asignación de recurso idóneo e a súa incompatibilidade co servizo.3. Traslado definitivo da súa residencia a outro concello.4. Falecemento da persoa usuaria.5. Incumprimento reiterado dos deberes e obrigas establecidas para as persoas usuarias na prestación do servizo, entendendo a reincidencia da infracción en dúas (2) ocasións durante o ano natural.6. A falta reiterada de pagamento do servizo, entendendo por tal, o impago de dúas (2) mensualidades consecutivas no ano natural, agás causa xustificada e verificada polas persoas técnicas dos servizos sociais comunitarios do Concello.7. A negativa de asinar o Acordo-aceptación de servizo.8. A suspensión temporal do servizo que supere o período de tres meses consecutivos, agás no comedor asistido do Centro A Baiuca que será o do período do ano natural.9. A desaparición das causas que motivaron a prestación do servizo.10. Por reorganización do servizo, en función das dispoñibilidades orzamentarias do exercicio, que en todo caso deberá notificarse á persoa usuaria cunha antelación mínima dun mes. Ademais, con carácter xeral, a alteración das circunstancias tidas en conta para a concesión do servizo, poderá dar lugar á modificación das condicións de prestación nas que fora concedido inicialmente. Os cambios de circunstancias, en calquera caso, deberán substanciarse no expediente individual mediante un dictame proposta. A suspensión do servizo suporá unicamente que a persoa usuaria terá reservada a praza durante o tempo que dure a mesma. No caso de que a persoa usuaria teña dereito a reserva de praza, non se manterá as condicións iniciais de prestación, quedando a expensas da dispoñibilidade do servizo. O período máximo de suspensión será de tres meses consecutivos, agás no comedor asistido do Centro A Baiuca que corresponderá co período do ano natural. Serán causas de suspensión temporal, logo de tramitación do correspondente expediente administrativo e dictame proposta razoado do persoal técnico coordinador do servizo, que deberá incorporarse ao expediente persoal, as que seguen: 1. Ausencia temporal do domicilio ou do Concello: Neste caso, a persoa usuaria deberá acreditar as causas que a motivan e o período de ausencia.2. Modificación temporal das causas que motivaron a necesidade de servizo: Neste caso, a persoa usuaria deberá acreditar as causas que a motivan. A entidade local prestará o servizo de comedor a domicilio e comedor asistido do centro A Baiuca, ben directamente ou ben mediante as diversas modalidades de contratación de xestión de servizos públicos reguladas na normativa vixente sobre contratos do sector público, a través das entidades privadas debidamente autorizadas. As entidades privadas non poderán subcontratar a execución principal do servizo, entendendo por tal as atencións de carácter básico, regular e continuado do mencionado. Non obstante, poderanse subcontratar atencións complementarias do mesmo, así como as que non teñan carácter regular, ou sexan un reforzo das atencións básicas deste. O servizo poderá prestarse mediante fórmulas de colaboración institucional entre as administracións competentes ou por entidades de dereito público, de acordo co establecido na lexislación vixente. En todo caso terase en conta o artigo 2 desta ordenanza, sobre reserva de competencias exclusivas do concello. O acceso ao servizo, logo da prescrición técnica do profesional de referencia dos servizos sociais comunitarios do Concello, resolverase en réxime de libre concorrencia, en aplicación dun baremo público, que de ser o caso se aplicará segundo o estipulado no artigo 6.2. a. desta ordenanza. De igual maneira á expresada no punto anterior procederase nas situacións en que a problemática principal estea relacionada con aspectos de convivencia e socio educativos, nas cales non se aplicará o baremo expresado no apartado anterior deste artigo. O servizo de comedor a domicilio e comedor asistido do centro A Baiuca, estará integrado nos servizos sociais comunitarios municipais da entidade local titular, e será coordinado por unha persoa profesional do equipo técnico dos mesmos. No acceso ao servizo, será de aplicación o seguinte: - O procedemento iniciarase por instancia de parte, de conformidade cos principios xerais recollidos na Lei 30/1992, do 26 de novembro, de réxime xurídico das administracións e do procedemento administrativo común, e cos baremos que se elaboren, en desenvolvemento do estipulado nesta ordenanza. - Cando existan circunstancias debidamente acreditadas no expediente, que así o xustifiquen, o procedemento de acceso ao servizo poderá iniciarse de oficio. - As solicitudes das persoas particulares para acceder ao servizo deberán ser valoradas en todo caso por unha persoa diplomada en traballo social dos servizos sociais comunitarios da entidade local titular, que, unha vez realizada a correspondente valoración, determinará, mediante dictame proposta preceptivo e vinculante, a idoneidade do servizo, así como o número de menús e número de días a entregar. No prazo de tres (3) meses resolveranse as solicitudes presentadas no Rexistro xeral do concello; En caso favorable, a resolución terá a consideración de Alta no servizo; No caso de non existir dispoñibilidade de prestar o servizo, a solicitude pasará a integrarse á Listaxe de agarda creada para este fin. No caso de non ser notificada a resolución dentro de dito período, a petición considerárase desestimada. - O órgano competente para ditar a resolución será a Alcaldía, que pode delegar esta competencia de conformidade co disposto no artigo 21.3º. Da Lei 7/1985, reguladora das bases de réxime local. A resolución incluirá, no caso de ser favorable, indicación expresa do número de menús que se prestarán, días de prestación do servizo que se levarán a cabo, e a porcentaxe de participación no financiamento do custo total do servizo da persoa usuaria, e duración de ser o caso; no caso de ser desfavorable, a resolución deberá motivar as razón da denegación. Unha vez notificada a resolución de concesión do servizo, previo ao inicio do servizo, deberán acordarse, entre os servizos sociais comunitarios e a persoa usuaria, as condicións básicas da prestación, que se substanciarán no Acordo do servizo regulado no artigo 6.5. desta ordenanza, segundo o modelo establecido no seu anexo l, de forma preferente. No caso de extrema e urxente necesidade debidamente acreditada, mediante resolución motivada de Alcaldía ou da persoa da corporación local responsable en materia de servizos sociais, poderase iniciar de oficio a prestación do servizo de maneira inmediata, por proposta dos servizos sociais comunitarios municipais e sen prexuízo da posterior instrucción do correspondente expediente. Na prestación do servizo, ademais do persoal profesional, poderá colaborar persoal voluntario baixo a supervisión técnica dos servizos sociais comunitarios da entidade local titular. Para este efectos estarase ao previsto na lexislación en vigor sobre voluntariado. A intensidade do servizo determinarase, preferentemente, en número de menús mensuais, distribuídos en función das necesidades da persoa usuaria e do dictame proposta expresado no artigo 6.4. desta ordenanza. O prazo de alta no servizo, será como máximo dunha semana, sete (7) días naturais, dende que se aproba a súa solicitude na Xunta de Goberno Local. Para as persoas ás que se lle concede o servizo pola vía de urxencia, o prazo de alta será como máximo de dous (2) días. De non producirse dita incorporación ao servizo, por causa imputada á persoa interesada e non xustificada, e superado o período de tres meses sen asinar o Acordo-aceptación do servizo, segundo o artigo 6.5. parágrafo segundo desta ordenanza, entenderáse que renuncia ao mesmo por desestimento, con arquivo do expediente. Faráselle entrega á persoa usuaria, dunha copia da ordenanza municipal do servizo, debidamente visada polo órgano competente. Informarase ás persoas usuarias da existencia dun libro de reclamacións, que estará á súa disposición, para calquera queixa ou reclamación. No caso de queixa ou reclamación, facilitarase unha copia da queixa á persoa usuaria e remitirase o orixinal ao servizo de inspección no prazo de tres (3) días, xunto cun informe do caso. Con carácter xeral, no caso de que o servizo non conte con capacidade suficiente para atender tódalas situacións de necesidade susceptibles do mesmo, elaborarase unha lista de agarda á que se accederá pola orde de puntuación acadada no baremo público aplicado, de ser caso, segundo o expresado no artigo 6.2. a. desta ordenanza. No caso de igualar a puntuación obtida, terán prioridade a aplicación dos criterios de prelación utilizados no Sistema de promoción da autonomía e atención á dependencia. A puntuación final acadada asignará o número de orde que lle corresponda en dita Listaxe. Si unha persoa solicitante superase o ano na listaxe de agarda, antes de proceder á súa alta como persoa usuaria do servizo, será preceptivo e vinculante unha nova avaliación da situación. Enténdese por situación de extrema e de urxente necesidade, aquela que, presentada de súpeto e non prevista, supón un grave perigo para a vida da persoa usuaria por desatención, como son altas hospitalarias sen rede de apoio, e ingresos hospitalarios da persoa coidadora habitual. En tódolos casos, terase en conta o seu grao de autonomía. Esta intervención de urxencia social non poderá manterse máis dun (1) mes sen que medie resolución favorable expresa. De non aportar a documentación no seu tempo, por causa imputable á persoa usuaria e non motivada, procederase ao seu arquivo por desestimento. O prazo de presentación de solicitudes permanecerá aberto todo o ano. A solicitude formularase por escrito en modelo normalizado, que se facilitará nas dependencias do servizos sociais comunitarios da entidade local titular, e no Rexistro xeral do concello, onde deberá ser presentada, ou a través de calquera dos medios sinalados no artigo 38.4. da Lei 30/1992, de 26 de novembro. Segundo o regulado no artigo 62 do Decreto 99/2012, de 16 de marzo, sobre do cálculo da capacidade económica da persoa usuaria, a documentación que acompaña a solicitude, será: 1. DNI de todas as persoas residentes na unidade de convivencia, no seu defecto, documento oficial acreditativo análogo en vigor.2. Informe de saúde, segundo o modelo establecido no anexo ll desta ordenanza, de forma preferente.3. Certificado de valoración de situación de discapacidade e/ou certificado de valoración da situación de dependencia, de ser o caso.4. Tarxeta sanitaria da persoa usuaria.5. Certificado positivo ou negativo de calquera modalidade de ingreso a que se refire o artigo 6.2. da Lei 35/2006, do 28 de novembro, do imposto sobre a renda das persoas físicas, calquera que sexa a súa orixe, de todas as persoas residentes na unidade de convivencia.6. Certificado positivo ou negativo de imputacións de rendas do derradeiro exercicio dispoñible de todas as persoas residentes na unidade de convivencia. Este documento poderá substituírse por unha autorización asinada polas persoas computables e expedida a favor do Concello de Arteixo, para que esta administración reclame dita información no seu nome.7. Certificado positivo ou negativo do imposto de patrimonio de todas as persoas residentes na unidade de convivencia. Este documento poderá substituírse por unha autorización asinada polas persoas computables e expedida a favor do Concello de Arteixo, para que esta administración solicite dita información no seu nome.8. Se algunha das persoas residentes na unidade de convivencia non desenvolve actividade laboral, acreditarao presentando un certificado do servizo público de emprego competente ou, no seu defecto, un certificado de afiliación emitido pola Tesourería Xeral da Seguridade Social.9. Calquera outro documento que se considere necesario para o baremo da solicitude e que teña relación cos aspectos valorados na mesma, de todas as persoas computables. A administración municipal poderá dispoñer que se efectúen as comprobacións oportunas sobre a veracidade dos datos aportados pola persoa interesada. Igualmente poderá reclamar as aclaracións por escrito precisas, co fin de garantir a correcta tramitación do expediente. As solicitudes incompletas contarán cun prazo de dez (10) días para emendar deficiencias, de non realizarárense, serán arquivadas sen mais tramite tal e como establece a lexislación vixente que regulamenta o procedemento administrativo. En todo caso, no non disposto nesta ordenanza aterase ao establecido na lexislación vixente aplicable. O servizo de comedor a domicilio ten carácter mensual, non se prestarán servizos esporádicos salvo causa xustificada e excepcional valorada polas persoas técnicas dos servizos sociais comunitarios do concello. O Horario de atención ao público será de luns a venres de 9h a 14h no centro de servicios sociais comunitarios do concello de Arteixo. Os xantares entregaranse tódolos días da semana excepto fines de semana e días festivos ou declarados non laborables polo concello de Arteixo, garantindo en todo momento a hixiene e conservación dos alimentos, ás persoas usuarias, que recibirán no seu domicilio as friameiras correspondentes por cada prato do menú xunto coa bandexa térmica, e que deberán entregar, en perfectas condicións de hixiene e mantemento, o día hábil seguinte da súa recepción, ao persoal de reparto. No caso de non realizarse dita entrega nas condicións especificadas, por causa imputable á persoa usuaria, esta aboará o importe do custo do deterioro. A distribución realizarase en recipientes adaptados. O horario de entrega do xantar será preferentemente de 13.00h a 14:30h, comunicándose a cada persoa usuaria a hora aproximadamente dentro da franxa horaria indicada, pola empresa adxudicataria, de ser o caso, na que se lle entregará o xantar, e dispoñendo, esta última, as medidas e os medios necesarios para asegurar o cumprimento de devandito compromiso. A persoa usuaria ou persoa responsable, serán instruídas sobre o procedemento correcto para conservar e manipular os alimentos, polo persoal de reparto. O concello de Arteixo efectuará, co obxecto de garantir a correcta prestación do servizo, os pertinentes controis, vixilancia e inspeccións segundo o recollido no artigo 2 desta ordenanza. De ser o caso, a entidade adxudicataria, fará un seguimento de todas as incidencias do servizo, tanto as relativas ao funcionamento, como aquelas que poidan influír directamente na correcta conservación e utilización dos alimentos, que, logo da súa inicial resolución, se comunicarán coa maior brevidade posible ao concello de Arteixo. A elaboración de comidas e o transporte para a súa distribución aos domicilios reunirán os requisitos administrativos e sanitarios que esixe a normativa vixente. O servizo de comedor asistido do Centro A Baiuca ten carácter mensual, de forma preferente, máis poderán prestarse servizos esporádicos, solicitándoos cunha antelación mínima de 24 horas. O Horario de atención ao público será de luns a venres de 10:00 h a 14h no Centro de A Baiuca do concello de Arteixo. O servizo consiste en xantar e merenda e serviranse na instalación do Centro de A Baiuca tódolos días da semana excepto fines de semana e días festivos ou declarados non laborables polo concello de Arteixo, ás persoas usuarias, utilizando en tódolos casos recipientes adaptados. O horario de servizo do xantar será preferentemente de 13.30h a 14:30h e de 14:30 a 15:30 h. sempre que exista número suficiente de persoas usuarias para establecer dúas quendas. As persoas usuarias deberán respectar este horarios cun marxe de atraso de vinte (20) minutos de superar este atraso no horario de servir o xantar o usuario non poderá acceder ao comedor e o Concello reservase o dereito de cobrar o menú. O xantar consiste en primeiro prato, segundo prato, sobremesa e café só, con leite ou infusión. O horario da merenda é ás 18:00 horas e consistirá e café só, con leite ou infusión tostadas, galletas ou bocadillo, este último no caso de que as persoas usuarias non asistan a hora da merenda poden solicitalo à hora do xantar para levalo ao seu domicilio, estando totalmente prohibido comelo en calquera outro lugar do centro de A Baiuca que non sexa o espazo destinado a comedor. As persoas usuarias do comedor do Centro A Baiuca teñen totalmente prohibido sacar os alimentos servidos no xantar da zona reservada a comedor, agás o bocadillo da merenda como aparece recollido no parágrafo anterior. A organización do espazo e dos lugares ocupados polas persoas usuarias no comedor do Centro A Baiuca será supervisado polo persoal do concello encargado da súa coordinación. As persoas usuarias do servizo deberán comunicar cunha antelación de vintecatro (24) horas a súa ausencia ao comedor para o día seguinte ou solicitar o menú no caso de persoas usuarias que fan uso do servizo de comedor de forma esporádica. A persoa usuaria será instruída e apoiada sobre o procedemento correcto para manipular e utilizar os utensilios e alimentos, polo persoal auxiliar de axuda no fogar asignado para o servizo, pola empresa adxudicataria, de ser o caso. De ser así, a entidade adxudicataria, encargárase das tarefas de mantemento xeral dos espazos e dos elementos utilizados no servizo do comedor asistido do Centro A Baiuca, por exemplo, a posta da mesa, recollida e limpeza da vaixela, entre outros. O concello de Arteixo efectuará, co obxecto de garantir a correcta prestación do servizo, os pertinentes controis, vixilancia e inspeccións segundo o recollido no artigo 2 desta ordenanza Todas as incidencias do servizo, tanto as relativas ao funcionamento, como aquelas que poidan influír directamente na correcta conservación e utilización dos alimentos, se comunicarán coa maior brevidade posible ao concello de Arteixo. A elaboración e servizo dos xantares e merendas reunirán os requisitos administrativos e sanitarios que esixe a normativa vixente. Esta Ordenanza derroga expresamente o Regulamento do comedor asistido do centro de maiores “A Baiuca”, do concello de Arteixo, aprobado no Pleno da corporación local de data vintecatro de abril, habéndose corrixido erros deste acordo pola sesión plenaria de data vintenove de maio, do dous mil tres. (B. O. P. de Coruña n 190, do 20 de agosto de 2003). A presente Ordenanza, unha vez aprobada pólo Pleno do Concello de Arteixo, será publicada na forma legal establecida e entrará en vigor o 1 de setembro de 2013, continuando a súa vixencia ata que se acorde a súa modificación ou derrogación expresa. Reunidos en. o día. dunha parte don/dona.………………………………………. con DNI:……………………. E doutra., en calidade de persoa Técnica coordinadora do servizo de comedor a domicilio/ ou comedor asistido do centro A Baiuca do concello de Arteixo.1. Que o concello de Arteixo/a través da entidade prestadora., prestará o Servizo de comedor a domicilio/ comedor asistido do centro A Baiuca, á persoa arriba citada (márquese o que proceda). 2. Que a prestación do Servizo realizarase por un prazo de ___________________________, con posibilidade de prórroga segundo valoración técnica do departamento de Servizos Sociais comunitarios do Concello.3. Que o número de menús mensuais a realizar no domicilio/ no centro A Baiuca (márquese o que proceda) é de ______, distribuídos nos seguintes días da semana: ___día/semana; por un total de ____ menús semanais, salvo menús esporádicos.4. Que segundo a documentación que consta no expediente, a capacidade económica da persoa usuaria, é de _____________ € mensuais, e atendendo ó Decreto 99/2012 que regula os servizos sociais comunitarios e, a Ordenanza Fiscal municipal que regula o copagamento do comedor a domicilio e do comedor asistido do centro A Baiuca, e á aplicación do baremo que corresponde, esta comprométese a aportar ________ euros por menú prestado, máis o 10% de IVE, como contribución ao custe do servizo.5. Que a persoa usuaria acepta domiciliar o abono da tarifa do comedor a domicilio/ comedor asistido do centro A Baiuca (márquese o que proceda), establecido no punto 4º, na entidade bancaria da súa elección, no número de conta autorizada para tal efecto.6. Que as modificacións que puidese haber nas condicións inicialmente estipuladas neste Acordo, deberán ser recollidas nun documento novo asinado pola persoa usuaria e a persoa coordinadora do servizo, sendo anexadas ao Acordo orixinal.7. Que o servizo se prestará atendendo ás condicións reguladas no Decreto 99/2012 que regula os servizos sociais comunitarios e o seu financiamento e na ordenanza municipal sobre o comedor a domicilio e comedor asistido do centro A Baiuca, onde están recollidas os dereitos e obrigas da persoa usuaria, baixas temporais e causas de extinción.8. Que a alta no servizo levarase a cabo no prazo máximo de sete días dende a sinatura deste Acordo.9. Que no presente acto, a persoa técnica coordinadora faille entrega á persoa usuaria das normas de funcionamento do servizo, informándolle de xeito comprensible dos dereitos e obrigas, e dado que ambas partes dan a súa conformidade ó presente Acordo de prestación. Asínano A persoa usuaria A persoa técnica coordinadora Emitido por: Afeccións máis importantes: Tipo de dieta recomendada ( sinalar soamente unha opción) Problemas de mastigación: Non  Sí  Intolerancias alimenticias: Non  Si  Específicar__________________ Actividades instrumentais da vida diaria. Sinalar con unha x en cada unha áreas o item máis aplicable. TOTAL PUNTOS A. I. V. D. En Arteixo, a _____ de ____________ de 201_ Asdo.____________________________ En Arteixo, 31 do xullo do ano 2013. O ALCALDE-PRESIDENTE Asdo.: CARLOS CALVELO MARTÍNEZ